**Kötelező vers**

**Juhász Magda: Álomhajó**

Aludni szeretek, aludni jó,  
mert elindul velem egy nagy hajó.  
Utasa megannyi tarka sereg,  
királyok, tündérek és hercegek.  
  
Amikor meglátnak köszöntenek:  
- De jó, hogy megjöttél te kisgyerek.  
Velük járhatom a tengereket,  
a kapitányuk is én lehetek.  
  
Van egy kis sziget, mely igen csodás,  
ott lakik régóta egy óriás.  
Nem félek tőle, mert vidám fickó,  
igaz, hogy nagyra nőtt, de szíve jó.  
  
Vidáman fogad, ha megérkezem,  
és mindig boldog, hogy játszhat velem.  
Mikor a vállára felültet ő,  
magasabb vagyok, mint a hegytető.  
  
Egy éjjel kalózok támadtak rám,  
de persze kéznél volt a parittyám.  
Ettől a sok zsivány úgy megijedt,  
elúsztak, és szabad lett egy sziget.  
  
A sziget lakói éljeneztek,  
azt mondták királyuk én lehetek.  
Koronát, kincseket hoztak oda,  
de én már vágyódtam újra haza.  
  
Így szóltam: - Köszönöm jó emberek,  
nem kell a királyság, a kincsetek,  
mert van egy kis ország, egy kis falu,  
ott vár sok jó barát, és az anyu.  
  
És reggel amikor hazaértem,  
anyunak én mindent elmeséltem.  
Nem lettem király, és hős se talán,  
de büszkén nézett rám édesanyám.  
  
Aludni szeretek, aludni jó,  
elvisz, és visszahoz az a hajó.  
Sok kaland történik éjjel velem,  
de mégis itthon a legjobb nekem.

**Az versenyzők értékelésének szempontjai olvasásból:**

Olvasási technika

* A természetes beszéd ütemének megfelelős folyamatos olvasás
* Újrakezdések elkerülése
* Hangkapcsolati törvények betartása
* Pontos, szöveghű olvasás

Kifejező olvasás

* A mondatközi és mondat végi írásjeleknek megfelelő tagolása

(hanglejtés, dallam)

* Értelmi szünettartás
* A párbeszédes részek kifejező olvasása a mondatfonetikai eszközök alkalmazásával

(tempóváltás, hangerőváltás, hangszínváltás)

Kapcsolatteremtés a hallgatósággal

* Kitekintés a szövegből
* Szemkontaktus a hallgatósággal

**Szakirodalmi javaslat az anyanyelvi ismeretek kategóriához:**

Pénzes István: Anyanyelvi kavalkád

<http://mek.niif.hu/02700/02720/02720.pdf>

O. Nagy Gábor: Magyar szólások és közmondások könyve

<https://baranyilaszlozsolt.com/pciskola/TAMOP-4_2_5-09_Magyar_szolasok_kozmondasok_adatbazisa.pdf>

<https://dtk.tankonyvtar.hu/xmlui/bitstream/handle/123456789/8894/Magyar_szolasok_kozmondasok_adatbazisa.pdf?sequence=1&isAllowed=y>